**I. 6 Информация, която можете да предадете на законните представители на ученици, без познание по чешки език.**

**(налична в чуждоезични версии на** [**https://cizinci.npi.cz**](https://cizinci.npi.cz) **)**

**УЛЕСНЕТЕ ИНТЕГРИРАНЕТО НА ДЕЦАТА ВИ В УЧИЛИЩЕТО**

1. **Лична информация**

По време на уводното интервю, моля, предоставете на училището възможно най-много информация за себе си и детето си. Информацията е само за нуждите на училището и няма да бъде споделяна с други хора. Те ще помогнат на учителите да установят контакт с Вашето дете, да го разберат по-добре и да му помогнат в обучението.

**Предоставете на училището информация:**

Как се изписва и произнася името на детето ви, както го наричате у дома.

Страна на произход

Тип престой на територията на Чешката република

Причина за престой в Чешката република

Адрес и данни за контакт на лицето, което ще комуникира с училището и предпочитания метод за комуникация

Вашата работа в Чешката република

Досегашният процес на обучение на вашето дете

Обстоятелства, които влияят върху обучението на детето Ви (талант, ограничения)

Здравословно състояние

Хранителни навици

Хобита и интереси

1. **Обиколка на училището**

Говорете с детето си за новото училище. Интересувайте се от неговите чувства - страхове, тревоги.

Разходете се из училището с детето си, прегледайте заедно с него всички материали, които сте получили от училище.

1. **Помощ от "екскурзоводи"**

В много училища така наречените "екскурзоводи” помагат на новодошлите. За вашето дете ще бъде назначен съученик, който ще се грижи за него по време на часовете и почивките. Попитайте детето си дали някой му помага и как се казва.

1. **Комуникация с училището**

Ако не сте сигурни с чешкия си, попитайте училището дали могат да ви уредят преводач, евентуално доведете свой собствен преводач на уводната среща.

Договорете се с учителя за начин на комуникация помежду си и поискайте контакти на хора, към които можете да се обърнете, ако е необходимо. Когато има неяснота, не се колебайте да се свържете с училището. Вашето участие в образованието на детето Ви, е много важно.

1. **Имате ли цялата информация ????**

Знаете ли какъв вид сътрудничество изисква училището от Вас? Знаете ли правилата на училището и класа? Знаете ли как, кога и пред кого да извините детето, когато то не може да дойде на училище? Имате ли достатъчно информация за това как можете да помогнете на детето си в образованието? Разбирате ли системата за оценяване? Имате ли списък с учебни помагала, от които се нуждае вашето дете? Знаете ли как работи училищния стол, занималнята, извънкласните дейности? Знаете ли каква онлайн система се използва за комуникация с училището? Знаете ли как се предават домашни задачи? **Ако не, не се страхувайте да попитате училището, става дума за Вашето дете.**

1. **Говорете с детето си**

Адаптирането към нова среда и изучаването на нов език са изключително трудни за всяко дете. Детето Ви се нуждае от Вашата максимална подкрепа. Ако детето ви е ходило на училище в страната на произход и е постигнало отлични резултати, то може да изпитва чувство на разочарование и неуспех през първите месеци в чешко училище. Нормално е по-големите деца, които учат чешки като втори език, да се чувстват по този начин. Дайте им време, не бързайте и ги подкрепяйте. Покажете им, че вярвате в способностите им. Бъдете търпеливи.

**Отнема една година, за да се развият основни комуникативни умения на човек по чешки и до 7 години, за да можете успешно да пишете свободни съчинения. Ако училището предлага консултация в Център за педагогическо-психологическите консултации, съдействайте. Става дума за Вашето дете и училището се опитва да му помогне. То иска да осигури подкрепа за Вашето дете, за да може то да постигне по-добри резултати от обучението.**